Šiaulių gidas

Odesos klounų namų „MASKI“ šou vaikams
2022-11-04 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Šeši išsiblaškę klounai kiekvieną gyvenimo akimirką papuola į vis juokingesnes ir linksmesnes situacijas. Apsižioplinti. Leptelti, ko nereikia. Nueiti, kur negalima. Įlysti iš kur nesigauna išlysti. Tai – jų kasdienybė.
Kad išsikapstytų iš visų šių istorijų – prireiks visų salės žiūrovų patarimų bei pagalbos.
Pažadame – visos programos metu juoksitės susiėmę už pilvų.
Kultinės TV humoro laidos „Maski show“ herojai niekada ir niekur nebuvo pradingę. Odesoje įkūrę teatrą „Klounų namai“ jie tęsia savo pasirodymus iki pat šių dienų. „Klounų namų“ repertuare – daugybė linksmų spektaklių tiek suaugusiems, tiek ir vaikams.
Niekuo nenusileidžiantys pačiam Kalėdų seneliui, klounai visada turi ne tik ką parodyti ir pasakyti, bet ir padovanoti vaikams. Tad tikrai galite tikėtis įvairiausių prizų.
Jei į renginį atsinešite nupieštą klouną – dovanas gausite net neprasidėjus šou programai. O po renginio visus vaikus pakviesime nusifotografuoti nuotaikingai nuotraukai drauge su šiais mielais žmogučiais.

Pyragų diena
2022-11-05 16:30 - 17:00 | Šiaulių kultūros centro Rėkyvos kultūros namai (Energetikų g. 7)
Šiaulių kultūros centro Rėkyvos kultūros namai (Energetikų g. 7)

Lapkričio 5 d. 16.30 val.

Namų šeimininkės, kepėjai ir konditeriai, visi mėgstantys ir mylintys gaminti maistą žmonės kviečiami dalyvauti Pyragų dienoje. Renginyje bus galima ne tik savo nuostabius kepinius pristatyti ir kaimynus pavaišinti, bet ir receptais pasidalinti bei naujų skonių atrasti.
Akcijos metu surinkti pinigėliai bus paaukoti TV3 „Išsipildymo akcijai“.
Pyragai turi būti:

pristatyti adresu Šiaulių kultūros centro Rėkyvos kultūros namai (Energetikų g. 7)
pateikti supjaustyti porcijomis.

Kepėjų registracija tel. +370 621 16803.
Organizatoriai: Šiaulių kultūros centras, Rėkyvos gyvenvietės bendruomenė, Rėkyvos seniūnija
Renginys nemokamas

Renginys nemokamas

Koncertas „Iš širdies į širdį“
2022-11-08 18:00 | Šiaulių kultūros centro Kamerinė salė (Aušros al. 31)
Lapkričio 8 d. 18 val. Šiaulių kultūros centro Kamerinėje salėje (Aušros al. 31) žiūrovų lauks pačių gražiausių emocijų puokštė, kurią dovanos dainų autorius ir atlikėjas Antonijus Žilinskas – Tonis savo koncerte „Iš širdies į širdį“.

Komedija „Palauk, man šiandien finalas!“
2022-11-10 18:00 | Šiaulių kultūros centras
Šiaulių kultūros centre lapkričio 10 d. 18 val. nuotaikinga teatro komedija „Palauk, man šiandien finalas!“. Bilietai čia.
Istorijos mokytojas Darius TV žaidimo „Auksinis milijonas“ finale pirmą kartą susitinka su savo priešininku kovoje dėl milijono eurų. Tačiau netikėtai Darius sužino, kad jo priešininkas – Milda, vokiečių kalbos mokytoja, Dariaus žmona. Didžiulė pinigų suma, konkurencija ir nutylėtos santykių paslaptys pradeda skleistis konkurentų dvikovoje. Su milijonu eurų išeiti gali tik vienas. Pinigai tampa didžiuliu išbandymu ne tik žaidėjų protui, bet ir širdžiai. Sutuoktiniai išbandomi ne tik pinigais, bet ir ilgo santykio nuovargiu. Ar jie gali laimėti? Atsakymas gyvoje „Auksinis milijonas“ filmavimo laidoje.

Režisierius: Balys Latėnas Vaidina: Darius – Marius Repšys Milda – Ilona Kvietkutė Vedėjas – Valentinas Krulikovskis

Koncertas "Pakylėti arfos garsais"
2022-11-10 18:30 | „Polifonijos” salė
Rudeniškiems ir vis tamsesniems rudens vakarams atėjus, yra būtina suteikti šilumos ne tik kūnui, bet ir sielai. Romantiškasis arfos ir fleitos duetas yra paruošęs išskirtinę muzikinę programą šiauliečiams bei miesto svečiams.

Duetas H2F:
Aistė Baliunytė – Dailidienė (arfa)
Vytenis Gurstis (fleita)
Programoje:
C. Debussy. Prélude à l’après-midi d’un faun
J. Cras. Suite en Duo
C. Debussy. Rêverie
C. Debussy. En bateau
J. Mouquet. La Flute de Pan, Op. 15

H2F – jaunatviškas ir kūrybingas arfos ir fleitos duetas, muzikinę kelionę kartu pradėję prieš šešerius metus. Baigę studijas muzikos akademijose Paryžiuje, Londone bei Kiolne, arfininkė Aistė Baliunytė ir fleitininkas Vytenis Gurstis sugrįžo į Lietuvą, šiuo metu kartu groja Lietuvos nacionalinio operos ir baleto teatro orkestre. Seniai pažįstamų scenos partnerių kamerinės muzikos ansamblio repertuare tiek originalūs, tiek specialiai dueto sudėčiai pačių atlikėjų pritaikyti kūriniai – nuo baroko iki šiuolaikinės muzikos. Duetas H2F aktyviai koncertuoja ir dalyvauja įvairiuose muzikiniuose projektuose Lietuvoje, Nacionalinės filharmonijos, ARS Lituanica organizuojamuose koncertuose, taip pat Sugrįžimų bei Tytuvėnų vasaros festivaliuose, jaunimo festivalyje „VAROM!“, LMTA koncertuose. Tarptautinių konkursų laureatai virtuoziškai valdomų instrumentų garsais atskleidžia ir įprasmina gražiausių kompozicijų melodijas, naujai perteikia senųjų bei šiuolaikinių kompozitorių kūrybą. H2F tikslas – dueto muzikos viziją profesionaliai ir kūrybingai perteikti klausytojams.
—————————————————–
Bilietus galite įsigyti internetu: www.ticketmarket.lt arba Polifonijos kasoje (Aušros al. 15)
Bilietų kaina 15 ir 10 Eur.

Popierinių (origami) lėlių vaidinimas pagal Vytauto V. Landsbergio pasaką „Arklio Dominyko meilė“
2022-11-11 11:00 | Šiaulių kultūros centro Rėkyvos kultūros namai (Energetikų g. 7)
Popierinių (origami) lėlių vaidinimas pagal Vytauto V. Landsbergio pasaką „Arklio Dominyko meilė” šiuolaikiškai, subtiliai ir kūrybingai pateikia žiūrovui meilės temą.
Pasakos siužetas – stebinantis, paradoksalus. Laukinis arklys Dominykas pamilsta gražią ir truputį aikštingą rugiagėlę. Artėjant žiemai, arklys nuskina rugiagėlę ir paslepia, nes šalna kėsinasi ją sušaldyti, o pats iškeliauja į Afriką. Jo kelionė įdomi ir sudėtinga. Dominykas susitinka baltąją mešką, krokodilą, kupranugarių ir kitokių veikėjų. Pagaliau Dominykas patenka į rugiagėlių pievą, iš kurios kilusi jo mylimoji. Artėjant pavasariui Dominykas grįžta į Lietuvą, nes vėl turi išdygti jo rugiagėlė.
Sceninio veiksmo metu du aktoriai pasakodami šią istoriją naudoja įvairių dydžių, formų popierinius lankstinius. Scenografijoje matome įvairius pasaulio žemėlapių vaizdavimo būdus, kurie kelionės metu kinta, keičiasi. Stebėdami lėlių ir objektų judėjimą žiūrovai nejučia įsitraukia į žaidimą, lavina savo fantaziją, kūrybingumą. Spektaklyje yra interaktyvių momentų, kurie įtraukia žiūrovą ir skatina kūrybingai mąstyti kartu ieškant sprendimų. Šis meilės ir kelionių vaidinimas moko meilės ir kūrybos, kartu jis subtiliai paliudija ir apie amžinąjį gyvenimą, apie nuolat vykstantį atsinaujinimą.
Spektaklis 2015 metais nominuotas klaipėdietiškam teatralų apdovanojimui „Padėkos kaukė“ už geriausią metų spektaklį.
Režisierė Kamilė Kondrotaitė
Dailininkė Liuda Liaudanskaitė
Kompozitorė Aušra Vaštakaitė
Trukmė 40 min.

Renginys nemokamas

Mariaus Jampolskio koncertas
2022-11-11 18:00 | Šiaulių kultūros centras
Jei trokštate ištrūkti iš kasdienybės ir patirti neišdildomų įspūdžių, lapkričio 11 d. 18 val. apsilankykite Šiaulių kultūros centre, kuriame išvysite originalų, teatralizuotą ir užburiantį Mariaus Jampolskio šou. Marius Jampolskis – garsus aktorius, talentingas atlikėjas, turintis puikų humoro jausmą. Vakaro metu skambės ir žinomos, ir specialiai į šią programą įtrauktos dainos. Pasirodyme persipins ramybė ir chaosas, nauja ir sena, švelnu bei džiaugsminga… Pilnas intrigos, staigmenų, nesuvaidintų emocijų kupinas renginys!

Bilietai čia.

Nemokami koncertai su choru "Polifonija"
2022-11-11 19:00
Ciklo „Tebūnie šviesa” pirmojoje programoje „LUX AETERNA” („Amžinoji šviesa”) chorinės muzikos gerbėjai išgirs praėjusių Vėlinių aidus ir nuotaikas. Rudeniška ramybė, nostalgiški praeities prisiminimai, išėjimo iš šio pasaulio neišvengiamybė ir šviesi viltis atsispindės skambančioje muzikoje, kurią atliks „Polifonija”, diriguojama jauno ir perspektyvaus menininko Imanto Šimkaus. Prie choro prisijungs ir pripažinti scenos profesionalai – smuikininkė / altininkė Julija Ivanovaitė bei violončelininkas Mindaugas Bačkus. Jų griežimas muzikai suteiks dar daugiau spalvų ir atspalvių. Programoje skambės Latvijos, Norvegijos ir Didžiosios Britanijos šiuolaikinių kompozitorių kūriniai.

Koncertai vyks:
Lapkričio 11 d. 19 val. Šiaulių Švč. Mergelės Marijos Nekaltojo Prasidėjimo bažnyčioje
Lapkričio 12 d. 11 val. Šeduvos Šv. Kryžiaus Atradimo bažnyčioje
Koncertai nemokami

Komedija pagal Keturakį „Amerika pirtyje“
2022-11-12 15:00 | Šiaulių kultūros centro Rėkyvos kultūros namai (Energetikų g. 7)
„Amerika pirty“ – klasika, „Pakeleivyje“ atgimusi kitoniškai. Istorija, kaip gudrusis siuvėjas Vincutis, norėdamas „išgauti pinigų“ iš Bekampių Agotuko, žadėdamas gražų gyvenimą Amerikoje, uždaro ją pirtyje, sukelia daug juoko, o dar daugiau minčių – nesusigundyti lengvo gyvenimo pažadais…
Režisierė Birutė Šneiderienė
Dailininkas Zigmas Morlencas
Trukmė 60 min.
Teatras kitais metais minės savo kūrybinės veiklos dešimtmetį. Per šį laikotarpį suvaidinta daugybė įvairių autorių kūrinių, sudalyvauta įvairiuose teatriniuose renginiuose visoje Lietuvoje. „Pakeleivis“ kasmet rengia teatro festivalį „Lauro vainikas“, mielai veda įvairius renginius, aktyviai dalyvauja miestelio ir rajono kultūriniame gyvenime.

Renginys nemokamas

Spektaklis vaikams „Didelė lietuviška pasaka“
2022-11-13 12:00 | Šiaulių dramos teatras
Režisierė – Eglė Kižaitė
Dramaturgė – Monika Baranauskaitė
Scenografė ir kostiumų dailininkė – Laura Luišaitytė
Kompozitorius – Pijus Narijauskas

Valstybinis Šiaulių dramos teatras kviečia vaikus ir jų tėvelius apsilankyti kalėdiniame spektaklyje „Didelė lietuviška pasaka“ ir susitikti su Kalėdų seneliu.

Spektaklis kūrybiškai interpretuoja lietuviškas pasakas, sudėtas į bene populiariausią visų laikų pasakų rinktinę „Gulbė karaliaus pati“. Daugelį šių pasakų vaikai gerai žino, tačiau spektaklio kūrėjai siūlo netikėtą žvilgsnį į žinomas istorijas – kas nutiktų, jei vieną kartą susitiktų tokių skirtingų pasakų kaip „Eglė žalčių karalienė“, „Dvylika brolių juodvarniais lakstančių“, „Dangus griūva”, „Kaip žmogus velnią apgavo“, „Trys broliai“, „Skraidantis laivas“, „Lukošiukas” veikėjai? Nuo seno, perduodamos iš lūpų į lūpas, pasakos kisdavo. Tad veikėjai, kurių lūpose trečias brolis Jonas virsta antra seserim Jone, o senelis puikiausiai įkūnija skraidantį laivą, sukuria naują šių laikų pasaką.

Idėjinis spektaklio imperatyvas sukasi apie pasakose aptinkamas žiaurumo apraiškas, kurios glumina ne tik mažuosius žiūrovus, bet neretai ir suaugusiuosius. Spektaklio kūrėjai ieško būdų papasakoti ir paaiškinti pasakose vykstančius baisumus, skatina vaikus nebijoti liūdesio ir pykčio emocijų. Spektaklio centre – berniukas, kuris ieško laimingos pabaigos. Jis patiria įvairių išbandymų, nuotykių, turi atlikti įvairias užduotis, kol galų gale jam atsiskleidžia pasakiška išmintis apie laimingą pabaigą – svarbu ne pati laiminga pabaiga, o įgyjamos patirtys ir vertybės.

Interaktyvus spektaklis-šou vaikams „Žaislų nuotykiai“
2022-11-13 12:00 | Šiaulių kultūros centro Didžioji koncertų salė (Aušros al. 31)
Net 13 personažų su interaktyvia programa kviečia vaikus kartu pasinerti į nepakartojamus nuotykius.
Žaislams linksmai leidžiant laiką, netikėtai dingsta jų draugas Ateivis. Vudis, Bazas, Džesė, Bulviagalvė ir kiti žaislai nieko nelaukdami leidžiasi ieškoti draugo. Jiems teks keliauti į paslaptingą Japoniją pas brolius Sumį ir Samį, išsiaiškinti piktųjų bakterijų kėslus bei aplankyti dar nematytą Robotų karalystę, kurią taip pat ištiko didelė bėda ir jos gyventojams reikalinga pagalba. Herojams reikės ir vaikų pagalbos sprendžiant iškilusias problemas.
Tai pamokanti istorija apie tai, kad reikia padėti vienas kitam ir vertinti draugystę, nes be draugų pasaulyje daug sunkiau. Vaikų ir herojų laukia netikėtos pažintys su įvairiais personažais, šokiai, dainos bei smagi muzika, praturtinta vaizdo projekcijomis.
Vaikams iki 3 m. (neužimant papildomos vietos, su suaugusiojo priežiūra) įėjimas nemokamas.

Kazimiero Jakučio koncertas „Veidrodin pažiūrėjus“ Šiauliuose
2022-11-13 15:00 - 17:00 | Chaimo Frenkelio viloje
2022 m. lapkričio 13 d.
15:00 Chaimo Frenkelio vila

„Kai visas savo kaukes nusiimi pats – tada esantiems šalia tavęs lengviau nusiimti savąsias“, – sako muzikantas, bardas Kazimieras Jakutis. Po pandemijos metų dainų autorius ir atlikėjas grįžta į Lietuvos koncertų sales bei kartu su grupe kviečia prisiliesti prie prarasto laiko, meilės tėviškei.

Įėjimas NEMOKAMAS.

Juozo Erlicko koncertas „Mėlynoj stotelėj“
2022-11-15 17:00 | Šiaulių kultūros centro Didžioji koncertų salė (Aušros al. 31)
Šiauliečiai ir miesto svečiai kviečiami dalyvauti išskirtiniame Juozo Erlicko koncerte „Mėlynoj stotelėje“.

Šiaulių kultūros centro Didžioji koncertų salė (Aušros al. 31)

Lapkričio 17 d. 18 val.

15–20 Eur

Ar buvai mėlynoj stotelėj?Kur einame? Tai esminis egzistencinis klausimas, kurį šviesiausi žmonijos protai sprendžia jau tūkstančius metų. Su dideliu džiaugsmu pranešame žmonėms, kad pagaliau surastas teisingas atsakymas: „Einame į Juozo Erlicko koncertą!“
Mėlynoj stotelėj ATM korespondentui pavyko surasti ir prakalbinti koncerto belaukiantį Juozą Erlicką.
ATM: Kodėl programa vadinasi „Mėlynoj stotelėj“?
J.E.: Jei stotelėj kantriai laukiam, beveik visados ko nors sulaukiam. Ilgai laukdamas pamėlynuoji. Tikimės, kad taip nutiks ir šį kartą. O patys kantriausi sulauks net koncerto pabaigos.
ATM: Žmonių bus?
J. E.: Trys – tikrai! Tai aš, Daumantas Slipkus ir Vytautas Mikeliūnas. Nors šiedu žmonės yra daugsyk buvę mano koncertuose, bet, kur benuvažiuočiau, ten vėl juos randu. Manau, tai daug pasako apie koncerto kokybę.
ATM: O apie turinį?..
J.E.: Tai ankstesnio koncertinio sezono tęsinys. Kaip visi puikiai prisimenate, ano sezono pabaigoj Daumantas išsiskyrė su Vytautu, ir abu vaikinai pasuko skirtingais keliais. Bet šitam sezone jie vėl kartu! Kaip jiems seksis? Ar Daumantas tikrai žino, ką padarė Vytautas aną vasarą? O kur dingo Juozas?.. Sužinosite išsijungę visas televizoriaus programas ir atėję į mūsų programą.
ATM: Naujienų, matyt, irgi bus?
J.E.: Tikrai ne! Išgirdus naujieną šiandien tenka skiepytis ar bėgt į slėptuvę. Žmonės nebenori naujienų.
ATM: Kodėl šįsyk reikia eit į koncertą? Anksčiau tai nebuvo privaloma…
J. E.: Todėl, kad daugiau manęs nebepamatysite. Nuo pirmos pradedu studijuot bankininkystę. Noriu pagaliau sužinoti, kuriuo galu kortelę į būdelės žiaunas įgrūst.
ATM: Paskutinis klausimas apie tai, kas dabar žmonėms labiausiai rūpi ir skauda: kaip išgyventi žiemą?
J.E.: Visaip galima. Va, Daumantas Slipkus žada slidinėt. Vytautas Mikeliūnas ant ledo čiuožt. O mudu su žmona rogutėm nuo kalniuko lėksim!
Viskas bus gerai!

Bitei Vilimaitei skirtas vakaras
2022-11-15 17:30 | P. Višinskio viešoji biblioteka
Lapkričio 15 d., antradienį, 17.30 val. Šiaulių apskrities Povilo Višinskio viešosios bibliotekos Didžiojoje skaitykloje vyks literatūros vakaras rašytojai, Lietuvos nacionalinės kultūros ir meno premijos laureatei Bitei Vilimaitei (1943–2014) atminti ir knygos „Rudens veidas. Juodos dienos. Pelkių drugiai“ sutiktuvės.
—————————–
Bitė Vilimaitė: Avižieniai–Šiauliai
Lazdijai – 14-os knygų autorės, Lietuvos nacionalinės kultūros ir meno premijos, Žemaitės, Gabrielės Petkevičaitės-Bitės ir Lietuvių literatūros ir tautosakos instituto premijų laureatės Bitės Vilimaitės gimtasis miestas. Į savą kraštą gyventi, kaip sakė pati rašytoja, sugrįžo 2010-ųjų pavasarį. Jos pasirinktame ramiame nuošaliame Avižienių kaime iki lemtingos 2014 m. spalio 11-osios prabėgo puspenktų metų.
Avižieniuose liko rašytojos valandų valandomis trukusius kūrybinius apmąstymus įamžinantis suoliukas po beržais. O bute ant darbo stalo – pjesių „Rudens veidas“, „Juodos dienos“ ir nebaigto romano „Pelkių drugiai“ rankraščiai. Šie kūriniai pas skaitytojus palydimi su dabar pasitinkama knyga, kuri išleista Lazdijų rajono savivaldybės viešosios bibliotekos rūpesčiu ir bendradarbiaujant su Komunikacijos centru „Kalba. Knyga. Kūryba“.
O kas Bitę Vilimaitę sieja su Šiauliais iki šio – lapkričio 15-osios – vakaro tebus šiokia tokia paslaptis. Ją atskleisime susirinkę visi kartu. Būkime tos gražios akimirkos liudininkais!
Lionė Lapinskienė
——————————–
Renginyje dalyvaus:

Šiaulių dramos teatro aktoriai Vladas Baranauskas ir Juozas Bindokas;
prof. dr. Džiuljeta Maskuliūnienė, žurnalo Rubinaitis vyriausioji redaktorė;
rašytojos Bitės Vilimaitės sūnėnas dr. Darius Vilimas;
Lionė Lapinskienė, knygos sudarytoja, redaktorė ir leidėja, Komunikacijos centro „Kalba. Knyga. Kūryba“ vadovė;
Asta Mickevičienė, projekto vadovė, Lazdijų rajono savivaldybės viešosios bibliotekos direktorės pavaduotoja;
Vaiva Malinauskienė, Lazdijų rajono savivaldybės viešosios bibliotekos direktorė;
dailininkė Lolita Braza, Šiaulių apskrities Povilo Višinskio viešosios bibliotekos edukatorė.

Renginį moderuos Daiva Povilanskienė, Lazdijų rajono savivaldybės viešosios bibliotekos Seiliūnų padalinio vyresn. bibliotekininkė.

Renginių metu fotografuojama ir filmuojama. Nepageidaujant būti fotografuojamiems ir (arba) filmuojamiems arba nesutinkant su nuotraukų ir (arba) vaizdo medžiagos viešinimu, prašome apie tai informuoti fotografą.

Komedija „Intrigantės“
2022-11-15 18:00 | Šiaulių kultūros centro Didžioji koncertų salė (Aušros al. 31)
„Kitoks teatras“ pristato intriguojančią komediją „Intrigantės” su visiems puikiai pažįstamomis teatro, kino, TV žvaigždėmis – Rimante Valiukaite, Oneida Kunsunga, Edita Užaitė, Toma Vaškevičiūtė, Mariumi Repšiu, Ainiumi Storpirščiu. Tai ypatinga komedija, kurioje pasakojama apie tris aktores, kurios visą gyvenimą dalijasi viena grimerine ir vaidina vienoje scenoje. Jos visada viena kitą palaiko, šventes švenčia kartu, ištikus bėdai, taip pat kartu, o aplinkiniai paslapčiomis jas vadina trimis muškietininkėmis.
Nuo studijų laikų jos paslapčiomis svajoja sukurti grupę ir nustebinti savo neeiliniu talentu visą Lietuvą, bet vis neatranda tinkamo momento pradėti tai įgyvendinti. Tačiau šiandien ypatinga diena! Pasigirsta telefono skambutis, kuris praneša, kad tarp „trijų muškietininkių” yra ta, kuri šiais metais taps GERIAUSIA KINO AKTORE. Deja, tik viena!
Intrigos, pavydas, tikros ašaros, dar nuoširdesnis juokas ir scenoje skambanti gyvai atliekama muzika. Ar ši ypatinga diena nesugriaus aktorių draugystės? Atsakymai komedijoje „Intrigantės”.
Režisierius ir pjesės autorius – Ramūnas Cicėnas.
Scenografija ir kostiumai – Vita Eidimtaitė.

Protmūšis „Ekscentriškoji Šiaulių krašto istorija“ su Pauliumi Ambrazevičiumi
2022-11-16 15:30 - 17:00 | P. Višinskio viešoji biblioteka
Lapkričio 16 d. 15.30 val. Šiaulių apskrities Povilo Višinskio viešosios bibliotekos Didžiojoje skaitykloje vyks protmūšis „Ekscentriškoji Šiaulių krašto istorija“.
Protmūšį ves televizijos laidų vedėjas, humoristas ir protmūšių asas Paulius Ambrazevičius.
Rekomenduojamas dalyvių amžius – nuo 15 metų. Komandą turi sudaryti 6 asmenys (kapitonas + 5 komandos nariai).
Registruok savo komandą (komandų skaičius ribotas) – anketą rasi www.savb.lt, prie informacijos apie renginį.
Visų dalyvių laukia įspūdžių kupina popietė, o geriausiai pasirodžiusios komandos – kvietimai į „Apollo boulingą“!
Pssst… išduosim paslaptį: galite sulaukti keleto klausimų iš tinklalaidės „Proto pemza“ laidų apie ekscentriškąją Šiaulių krašto istoriją (Youtube, Contribee, Spotify, Apple, Podbean platformose). Todėl galite pasirengti iš anksto!
Organizatorė – Šiaulių apskrities Povilo Višinskio viešoji biblioteka.

Spektaklis „Lietuviškoji Nora"
2022-11-16 18:30 | Šiaulių dramos teatras
(H.Ibseno pjesės „Lėlių namai. Nora” ir aktorės Monikos Mironaitės (1913-2000) gyvenimo ir kūrybos motyvais)
Režisierė – Birutė Mar
Muziką kūrė ir parinko – Antanas Kučinskas
Dailininkė – Indrė Pačėsaitė
Choreografė ir režisierės asistentė – Sigita Mikalauskaitė
Videodailininkas – Karolis Bratkauskas
VAIDINA AKTORIAI: Andrius Bialobžeskis, Mindaugas Capas, Aleksas Kazanavičius, Birutė Mar
Spektaklio trukmė: 1,30 val.
Spektaklio premjera įvyko 2018 m. spalio 2 d. Vilniaus mažajame teatre (teatro renginių ciklo „Lietuvos teatro amžius”, skirto Lietuvos valstybės šimtmečiui paminėti, programoje)
…
„Lietuviškoji Nora eina iš kartos į kartą. Gal ją vėl kas vaidins (lietuviškai!) už dvidešimties metų… Tegul ji vis tobulėja!” (M.Mironaitė. Iš laiško Rūtai Staliliūnaitei)
Spektaklis sukurtas norvegų dramaturgijos klasiko H.Ibseno pjesės „Lėlių namai. Nora” bei legendinės lietuvių aktorės M. Mironaitės gyvenimo ir kūrybos motyvais. M. Mironaitės sukurtas Noros vaidmuo klasikinėje H.Ibseno dramoje „Lėlių namai” (pirmąsyk Vilniaus miesto teatre 1942m., rež. R.Juknevičius; antrą kartą – Vilniaus rusų dramos teatre 1959m., rež. L.Lurjė) įėjo į Lietuvos teatro istoriją kaip vienas įdomiausių ir ryškiausių aktorės kūrybinių darbų.
„Lietuviškoji Nora” – tai dokumentinė mozaika iš M.Mironaitės laiškų, prisiminimų, dienoraščių, interviu, jos kūrybos vakaruose skaitytų eilėraščių ir pasisakymų, amžininkų prisiminimų, o taip pat Henriko Ibseno dramos „Lėlių namai. Nora” ištraukų, savitai susišaukiančių su dramatišku legendinės aktorės gyvenimu.

Stalo teatro spektaklis visai šeimai „Deivių archeologija“
2022-11-17 18:00 | P. Višinskio viešoji biblioteka
Lapkričio 17 d., ketvirtadienį, 18 val. Šiaulių apskrities Povilo Višinskio viešosios bibliotekos Konferencijų salėje Stalo teatras kvies žiūrovus į spektaklį visai šeimai „Deivių archeologija“.
Spektaklis-muzikinis objektų veiksmas „Deivių archeologija“ sukurtas remiantis M. Gimbutienės idėjomis apie moterišką deivių kultūrą, kuri pasižymėjo taikumu ir moteriškos kūrybos dominavimu senosios Europos visuomenėje.
Stalo teatras kviečia šeimas pabūti kartu ir pasinerti į „sapną“, išgirsti protėvių būties garsą, „išsikasti“ labai giliai šimtmečių dulkėmis uždengtas mūsų kultūrą ir tapatybę maitinančias šaknis ir savo kūnais pajusti harmoningas senovės vibracijas. Deivių pasaulis nuspalvintas įvairiais objektais, sutartinių garsais, garsažodžių poetika ir gyva muzika, atliekama spektaklio metu. Kiekvienas taps archeologu ir savo viduje patirs senųjų deivių, kurios sutinka gimstant, lydi gyvenimo taku, apgaubia laimės skraiste ir nukerpa gyvenimo siūlą atiduodant į Vėlių Motės lopšį, atspindžius.

Spektaklyje svečiuosis aktorė iš Lvivo (Ukraina) – Lyudmyla Zborovska.
Režisierė, scenografė – Saulė Degutytė.
Scenarijaus autoriai: Gediminas Žilys, Saulė Degutytė.
Kompozitorius, muzikos atlikėjas – Gediminas Žilys.
Aktorės: Aura Garmutė, Kristina Baranauskaitė, Saulė Degutytė.
Šviesų dailininkas – Tadas Juozapaitis.
Spektaklio trukmė – 50 min.
Spektaklio rėmėja – Lietuvos kultūros taryba.

RENGINYS NEMOKAMAS

ACH šokio spektaklis “Pikų dama”
2022-11-17 19:00 | Šiaulių dramos teatras
Režisierė-choreografė Anželika Cholina
Scenografas Marijus Jacovskis
Kostiumų dailininkas Olga Filatova
Šviesų dailininkas Tadas Valeika
PAGAL P. ČAIKOVSKIO, S. RACHMANINOVO IR S. PROKOFJEVO MUZIKĄ

Anželikos Cholinos šokio teatras ištikimiausius savo gerbėjus kviečia į naujausią savo spektaklį „Pikų dama”.
„Pikų dama” – tai paslaptingiausias ir mistiškiausias Aleksandro Puškino kūrinys. Originalūs režisūriniai sprendimai ir kupina emocijų šokio kalba, suteikia Anželikos Cholinos spektaklio traktuotei dar daugiau dramatizmo ir įtampos. Spektaklyje išradingai kuriami personažų likimai, o Germano istorija žiūrovams atsiskleidžia visai netikėtu rakursu – Pikų dama tampa ne tik lemtinga korta jo likime…
Grafienė – mistinis spektaklio personažas. Ji – ir Germano auka, ir ta jėga, su kuria Germanas žaidžia, pradžioje kurdamas savo žaidimo strategiją, o pabaigoje tapdamas savo paties sukurto žaidimo auka.
Netikros viltys, mintys apie lengvą sėkmę, asmeninės laimės troškulys, sutirštinant atsitiktinumo vaidmenį žaidime ir juo pasikliaujant – ištisoms kartoms azartinius žaidimus pavertė pavojingiausiu užsiėmimu.
„Aistra lošimams yra pati stipriausia iš aistrų…”, – sakė A. Puškinas.
Spektaklis sukurtas baleto solistės Beatos Molytės kūrybinės veiklos 20-mečiui paminėti.

Spektaklis paaugliams „Ašou“
2022-11-18 14:00 - 17:00 | Šiaulių kultūros centro Rėkyvos kultūros namai (Energetikų g. 7)
Ko labiausiai bijo paaugliai? Kas padeda, o kas trukdo būti savimi? Mes retai susimąstome, kas mes tokie esame… Į save skirtingai žiūrime, skirtingai save išreiškiame. Savo kūrybos spektaklyje „Ašou“ pasakosime apie savo patirtį, bandysime parodyti savo mintis, idėjas bei jausmus. Įdomu, ar ir kiti mūsų bendraamžiai galvoja ir jaučia panašiai?
Režisieriai: Dalė Dargienė, Virginijus Dargis
Trukmė 45 min.
Studija vaikams ir vadovams – gyvenimo būdas, draugai, kelionės, kūryba. Priežastys, dėl kurių jie atsiduria teatro studijoje, skirtingos, tačiau per pora metų jie visiškai pasikeičia: tampa labiau atviri ir pasitikintys, gebantys išnaudoti įvairiausius aplinkos impulsus kūrybai ar net savo asmeniniam gyvenimui. Jauniesiems aktoriams tai ne tik laisvalaikio užsiėmimas, bet savitas jų gyvenimo būdas.

Muzikiniai rudenys 2022 | Šiauliai
2022-11-18 18:00 | Šiaulių kultūros centro Didžioji koncertų salė (Aušros al. 31)
Šiaulių miesto koncertinė įstaiga „Saulė“ – edukacinio koncertų ciklo „Muzikiniai rudenys“ sumanytoja ir organizatorė. Pirmą kartą šis projektas buvo įgyvendintas 2009 metais ir sėkmingai vykdomas iki pat šiol. Koncerto metu vienoje dalyje su Šiaulių kameriniu orkestru „Camerata Solaris“ pasirodo vietinių muzikos ir meno mokyklų gabiausi mokiniai. Kitoje – profesionalūs instrumentalistai ir solistai kartu su „Camerata Solaris“.
Dviejų dalių koncerte dalyvauja:
„Camerata Solaris“ (Šiaulių kamerinis orkestras, meno vadovas ir dirigentas Vilhelmas Čepinskis), Giedrė Špečkauskaitė-Bartkienė (fortepijonas).
Šiaulių 1-osios muzikos mokyklos, Šiaulių „Dagilėlio“ dainavimo mokyklos, Šiaulių Dainų muzikos mokyklos, Šiaulių „Juventos“ progimnazijos ir Šiaulių Sauliaus Sondeckio menų gimnazijos mokiniai: Andrėja Baužaitė, Adrija Lideikytė, Karolis Bauža (mokytojai Kristina Kuprytė ir Algimantas Jonas Bartašius), Urtė Adomaitytė (mokytoja Neringa Krikščiūnė), Evelina Pabrėžaitė, Lėja Ramanauskaitė (mokytoja Dangirutė Petrauskienė), Gojus Mikulskis (mokytojas Darius Daknys), Elija Balčiūnaitė (mokytojas Karolis Pukinskis), Augustė Jonaitytė (mokytoja Zita Bružienė), II–III klasių berniukų choras (mokytojos Rima Koržanovienė ir Daiva Kembrienė), Eglė Katinaitė, Goda Rudaitytė (mokytoja Ilona Slabovienė), Emilija Najulytė, Vėja Baltutytė, Medeina Čėsnaitė (mokytoja Loreta Stankuvienė), Paulina Petrūnaitė, Ieva Tautkutė (mokytoja Irina Tautkuvienė), Ugnė Krikščiūnaitė, Agnius Juška, Paulius Ubartas, Deimantė Laurinaitytė (mokytoja Nijolė Prascevičienė), Adrijana Balsytė (mokytoja Beata Smiltinikienė), Martyna Vedeckytė (mokytoja Marija Kaubrienė).
Dirigentas Vilhelmas Čepinskis. Koncerto vedėja Raimonda Sližienė.
Įėjimas tik su kvietimais! Vietų skaičius ribotas. Kvietimus bus galima pasiimti Šiaulių kultūros centro kasoje nuo lapkričio 9 d. 10 val. (ne daugiau kaip 2 kvietimus)!

Komedija pagal Moljerą „Tariamas ligonis“
2022-11-18 18:00 | Šiaulių kultūros centro Rėkyvos kultūros namai (Energetikų g. 7)
Remiantis Moljero komedija „Tariamas ligonis“, spektaklyje vaidinantys kolektyvo nariai šmaikščiai ir taikliai pasakoja apie perdėtai savo sveikata besirūpinantį seną turtuolį – tariamą ligonį Arganą, kas mėnesį nemažą sumą paklojantį daktarams ir vaistininkams. Jį supa tokie pat tariami daktarai, tariama meilė ir tariami santykiai.
Režisierius Virginijus Dargis
Dailininkė Odeta Pamerneckaitė
Trukmė 55 min.

Suaugusiųjų mėgėjų teatras „Durys“ įkurtas 2013 m. Teatro meno vadovas – Virginijus Dargis. Kol kas „Durys“ yra vienintelis suaugusiųjų mėgėjų teatras Šiauliuose. Kolektyvo nariai čia aktyviai ir prasmingai leidžia savo laisvalaikį: noriai domisi teatrine kūryba, mokosi naujų dalykų bendraudami teatro kalba, džiaugiasi naujomis galimybėmis, plečia savo komforto zonos ribas, tampa tolerantiškesni, pakantesni ir linksmesni.
Teatro kolektyvas dalyvauja Šiaulių miesto šventėse, Lietuvos dainų šventėse bei įvairiuose teatrų festivaliuose. Teatro sukurti spektakliai yra pelnę Lietuvos nacionalinio kultūros centro nominacijas ir diplomus.

Šiaulių knygų mugė 2022
2022-11-19 10:00 - 17:00 | P. Višinskio viešoji biblioteka
Kasdien permainingai keičiantis energijos kainoms ir sklindant gandams apie jos stygių ateityje, vienas žmonijos energijos šaltinis per amžius išlieka stabilus ir nuolat atsinaujinantis. Tai kultūra!
Lapkričio 19 d. Šiaulių apskrities Povilo Višinskio viešojoje bibliotekoje visą dieną aukščiausios kokybės kultūros energiją generuos jau septintoji Šiaulių knygų mugė. Kviečiame visus, kurie jaučia kultūros stygių ar nori ilgam laikui „pasikrauti“ gerų įspūdžių. Tai jums garantuos susitikimai su autoriais, naujos knygos, įdomūs edukaciniai užsiėmimai ir daug kitų veiklų.
Pasikrauti kultūros energijos padės:

Muzikos garsais Knygų mugę atversiantys ir uždarymą vakare vainikuosiantys Šiaulių berniukų ir jaunuolių choras „Dagilėlis“ ir muzikantas, grupės „Arbata“ lyderis Andrius Zalieska-Zala.
Knygų ir kitų leidinių pristatymai bei susitikimai su jų autoriais: Akvilina Cicėnaite, Benu Bėrantu, Laurynu Katkumi, Daina Opolskaite, Ieva Dumbryte, Dominyku Norkūnu, Jūrate Sučylaite, Evelina Savickaite-Kazlauske, Giedre Šmitiene, Jurga Jonutyte ir daugeliu kitų.
Meditacine nuotaika užburianti populiarioji „Gongų ir Tibeto dubenų garsų terapija“.
Visai dienai pramogų pateiksiantys Šiaulių miesto ir rajono, Joniškio, Radviliškio, Pakruojo rajonų viešųjų bibliotekų, Šiaulių „Aušros“ muziejaus, Renatos Lazdin, Dovilės Karklelės, Dovilės Bazarės ir kt. edukaciniai užsiėmimai, seminarai, teatralizuotos pamokos ir lėlių teatras mažiesiems.
Naujausią literatūrą pristatysiančios leidyklos „Andrena“, „Apkabink mėnulį“, „Jūsų Flintas“, „Gelmės“, „Kauko laiptai“, „Kitos knygos“, „Lieparas“, Lietuvos rašytojų sąjungos leidykla, „Litera“, „Raidynėlis“, „Skaitau nuo gimimo“, „Skanios knygos“, „Vox Altera“, „Žara“, „Charibdė“, „Baltos lankos“, „Dvi tylos“, Mokslo ir enciklopedijų leidybos centras, taip pat Prancūziškas knygynas, elektroninis knygynas „Leidiniai paštu“, Šiaulių „Aušros“ muziejus, knygų autorės Džiuljeta Korsakienė, Rima Palijanskaitė ir Renata Lazdin.

PROGRAMA čia

Interaktyvus spektaklis vaikams „Šunyčiai gelbėtojai – nuotykių takeliu“
2022-11-21 18:00 | Šiaulių kultūros centro Didžioji koncertų salė (Aušros al. 31)
Seniai… O gal ne taip seniai? Mažame miestelyje gyveno gelbėtojų komanda: drąsūs šuniukai. Vieną dieną jie nusprendė leistis į ilgą nuotykių kelionę ieškodami lobio. Tačiau vos tik jie pagalvojo apie kelionę, jų namai apsivertė aukštyn kojomis. Įprasta sofa virto didžiuliu laivu, baltos užuolaidos – bure, o samtelis – apsaugos nuo piratų priemone.
Tikras nuotykis prasideda! Visi baldai kambaryje virsta stebuklingu laivu. Bet koks laivas be kapitono? Pradėkite švartavimą! Gelbėtojų komanda jau pakeliui!
Pirmiausia jie sutinka įnirtingą, alkaną ryklį. Ar kas nors žino, ką ryklys valgo vakarienei? Žinoma, vaikai žino! Šuniukai paruošia skanų patiekalą, pamaitina alkaną gyvūną ir net… susidraugauja su juo! Kas yra horizonte?! Taip, jie tikri piratai! Įgula niekada nematė piratų, bet nemanau, kad jie nori juos geriau pažinti… Šuniukai sugalvoja juokingus vaiduoklius, dėl kurių vietiniai dreba iš baimės! Staiga danguje pasirodo didžiulis debesis, o mūsų herojams tenka susidurti su siaubinga audra, kurios metu jų valtis išplukdoma į atvirą jūrą. Šis nuotykis niekada nesibaigia!
Kas nutiko toliau, sužinosite apsilankę interaktyviame spektaklyje patiems mažiausiems – „Šunyčiai gelbėtojai nuotykiu takeliu“.
Trukmė: 1 valanda 30 minučių (su pertrauka)
Rekomenduojamas vaiko amžius: 1–10 metų
PASTABA! Su suaugusiuoju, turinčiu bilietą, vienas vaikas iki 2,5 metų gali įeiti nemokamai, o spektaklio metu turi sėdėti globėjui ant kelių.

Monospektaklis "Būti"
2022-11-23 18:30 | Šiaulių dramos teatras
Režisierė: Livija Krivickaitė
Aktorė: Jūratė Martinaitytė
Scenografijos ir kostiumų dailininkė: Aistė Alksnytė
Dramaturgė: Dovilė Katiliūtė
Šviesų dailininkas: Kristupas Biržietis
Monospektaklio centre – jauna mergina Elena, kuri pirmą kartą gyvenime turi priimti svarbų, tačiau netikėtą ir sudėtingą sprendimą. Dovilės Katiliūtės sukurtos spektaklio dramaturgijos pagrindas – tikros moterų, susidūrusių su neplanuotu nėštumu ar abortu, istorijos. Ką pasirinkti? Nėštumo nutraukimą ar gimdymą neturint jokios paramos? Spektaklyje atskleidžiami būties ieškojimai – kaip b ū t i ? Kaip gyventi su savo pasirinkimu? Ką mums reiškia b ū t i ? Ar mes iš tiesų esame?
Būti negalima nebūti. – kur dėsime kablelį?
Spektaklio baigiamoji dalis – su neplanuotu nėštumu ar abortu susidūrusių žmonių fotografijų paroda „Esu”, kurią lydės tikros jų istorijos. Dokumentinė paroda skirta atskleisti realius šio reiškinio mąstus šiandieninėje Lietuvoje. Po spektaklio žiūrovai turės galimybę pasinerti į gyvus, be galo jautrius ir tikrus liudijimus, kurie teatro fikciją perkels į realybę primenant, jog teatras tėra melas apie tiesą, o gyvenime režisieriai esame mes patys.
Režisierė L. Krivickaitė – „Spektaklyje gausu dviprasmiškumo, šmaikščių situacijų bei nesusipratimų, dažnai žmonės vengia sunkiomis temomis kalbėti atvirai. Spektaklyje vyraujanti pakili nuotaika, komiškos situacijos bei humoras tarsi natūrali pagrindinės herojės apsaugos priemonė. Užuot moralizavę ar gazdinę problema, mes ją pateikiame kaip natūralų, žmogaus suformuotą reiškinį, kuris prasidėjo atsiradus galimybei kontroliuoti žmonijos gimstamumą. Neplanuotas nėštumas ar aborto reiškinys iš pažiūros labai tamsios temos, tačiau pasirinkus tinkamą pažinties būdą ši istorija pasakojama edukuojant žiūrovą, skatinant jį permąstyti savo atsiradimą bei tikslą šiame pasaulyje. Žmogiškasis skausmas dažnai priverčia atsigręžti į esmines vertybes, todėl spektaklyje daug meilės ir šviesos, o pasirinkti, būti ar ne- kiekvieno asmeninis reikalas.”
Būti negalima nebūti. – kur dėsime kablelį?
Rekomenduojamas amžiaus cenzas N-14
Spektaklio trukmė – 80 min.
Daugiau informacijos – www.taskoteatras.lt

Gyvo garso koncertas „Mulen Ružo legenda“
2022-11-24 18:00 | Šiaulių kultūros centro Didžioji koncertų salė (Aušros al. 31)
Lapkričio 24 d. 18 val. Šiaulių kultūros centre vyks unikalus ir autentiškas muzikinis projektas – „Mulen Ružo legenda“!
Netikėtas tercetas – talentingieji dainininkai Liepa Mondeikaitė, Justinas Lapatinskas ir charizmatiškasis dainuojantis aktorius Simonas Storpirštis – atskleis skirtingus charakterius ir kartu su gyvo garso grupe bei styginiais instrumentais perkels jus į užburiantį pasaulį. Specialiai šiam projektui ruošiamos netikėtos aranžuotės bei kuriamas išskirtinis šviesų dizainas.
„Mulen Ružas“ – įspūdingas 1889-ųjų metų Paryžiaus vakarėlio pasaulis, kuris stebina netikėtumais, kuriame jaučiamas šurmulys bei stiprios emocijos. Šia tema yra sukurtas ne vienas filmas bei miuziklas, bet šį kartą būsite nustebinti kitokiu „Mulen Ružo“ pasirodymu – surengsime subtilų koncertinį variantą. Koncerte atskleisime neįtikėtiną „Mulen Ružo“ egzistavimo istoriją – nuo kabareto atsiradimo iki raudonojo malūno nuosmukio bei prisikėlimo, kuris įvyko po sensacingo Bazo Lurmano muzikinio filmo „Mulen ružas“.
Jūsų laukia solidus muzikinis projektas, kuriame skambės „Your song“, „Roxane“, „Come what may“, „Lady marmalade“ ir kiti žinomi kūriniai iš Bazo Lurmano filmo „Mulen Ružas“ bei iš daugybę „Tony“ apdovanojimų pelniusio Brodvėjaus miuziklo tuo pačiu pavadinimu.
Liepa Mondeikaitė – vokalas
Justinas Lapatinskas – vokalas, gitara
Simonas Storpirštis – vokalas
Vytis Smolskas – klavišiniai
Kostas Balčiūnas – gitara
Martynas Garbačas – bosinė gitara
Mindaugas Stundžia – perkusija
Ieva Makauskaitė – smuikas
Koncerto režisierius – Jokūbas Bareikis, kostiumų dailininkė – Greta Subatavičiūtė.

Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“
2022-11-25 18:00 | Šiaulių kultūros centro Pramogų salė „Maksas“ (Aušros al. 31)
Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“ – pirmą kartą Šiauliuose vykstantis renginys, subūręs muzikuojančius, kuriančius ir talentingus jaunus žmones, kurie tarpusavyje varžosi dėl geriausiojo titulo ir puikių prizų!
Lapkričio 25 d. 18 val. Šiaulių kultūros centro pramogų salėje „Maksas“ (Aušros al. 31) skambės FINALINIS projekto koncertas. Įveikę atrankinio etapo ir pusfinalio varžovus, scenoje kartu su profesionaliu orkestru pasirodys patys stipriausieji konkurso dalyviai. Gyvos muzikos koncerte dalyvauja ir jaunatviška energija užkrėsti pažada:
Šiaulių bigbendas (meno vadovas ir dirigentas Raitis Ašmanis), atlikėjas Dovi, saksofonininkė Gintarė Tumaitė, grupė „FourMen“.
Ateik ir palaikyk jaunuosius kūrėjus!
Koncertas nemokamas!

Edukacinis užsiėmimas „Kalėdinis varpelis“
2022-11-26 12:00 | Šiaulių kultūros centro Amatų dirbtuvės (Aušros al. 31)
Edukacinis užsiėmimas „Kalėdinis varpelis“

Šiaulių kultūros centro Amatų dirbtuvės (Aušros al. 31)

2022 m. lapkričio 26 d. 12 val.

2–4 Eur

Lai šv. Kalėdų laukimas prasideda kalėdinio varpelio gaminimu, kuris papuoš Jūsų namus, pripildydamas šventinės nuotaikos. Edukacinio užsiėmimo metu dalyviai įvairiausiais raštais ir spalvomis nusiglazūruos jau išdegtą varpelį šalta glazūra, o pasibaigus edukaciniam užsiėmimui dekoraciją galės iškart išsinešti namo ir pasikabinti ant Kalėdų eglutės ar padovanoti.

Šis edukacinis užsiėmimas skirtas pavieniams asmenims, šeimoms ar draugų kompanijoms, kurios nori išradingai pasipuošti namus savo rankų darbo puošmena.

Edukacinį užsiėmimą pritaikome pagal dalyvių grupės amžių.
Trukmė: 1 val.
Dalyvių skaičius: nuo 5 iki 25
Pasirinkimai:
Edukacinis užsiėmimas Šiaulių kultūros centre (Aušros al. 31) 1 asmeniui: 4 Eur, su nuolaida 2 Eur.
Išvažiuojamasis edukacinis užsiėmimas Jūsų įstaigoje Šiaulių mieste 1 asmeniui: 6 Eur, su nuolaida 3 Eur.
Virtualusis edukacinis užsiėmimas 1 asmeniui: 4 Eur, su nuolaida 2 Eur.

Spektaklis pagal Vytautą V. Lansbergį „Angelų pasakos“
2022-11-26 15:00 - 17:00 | Šiaulių kultūros centro Rėkyvos kultūros namai (Energetikų g. 7)
„Angelų pasakos“ – tai spektaklis šeimai. Žemėje gyvenantys angelai pilni rūpesčių ir įvairiausių darbų, o pagrindinis angelų darbas – sekti pasakas, kurios vėliau įsikūnija žemėje. O kokias pasakas seka angelai, toks gyvenimas ir būna žemėje… Pasakas mėgsta sekti ir kadaise angelu buvęs, bet puolęs angelas Liuciferis.
O kurios pasakos apsigyvens žemėje kviečiame pamatyti spektaklio metu.
Režisierė Ramunė Uždavinienė
Dailininkė Violeta Titaitienė
Trukmė 50 min.
Teatras įsikūrė 1999 m. prie Pasvalio krašto muziejaus.
Nuo pat teatro įsteigimo jam vadovo režisierius Gintaras Kutkauskas. Per vienuolika gyvavimo metų jis teatre pastatė 14 spektaklių.
Dalyvauta daugelyje svarbiausių tarptautinių festivalių: „Interrampa“ (Rokiškis), „Kanapė“ (Trakai), „Kelmės ruduo“ (Kelmė), „Kauno rampa“ (Kaunas), „Kamera Obscura“ (Ukmergė), „Saulės takas“ (Palanga) ir kt. Nuo 2008 m. teatras nuolatos kviečiamas į Klaipėdos universiteto Režisūros katedros organizuojamą festivalį „Auksinis Amūras“, kur rodomi tik geriausi universiteto absolventų kūrybinio sezono darbai. 2009 m. „Helverio naktis” sėkmingai rodoma Pasauliniame teatrų festivalyje Monake. 2013 m. sausio 20 d. teatras netenka savo įkūrėjo ir režisieriaus Gintaro Kutkausko. Tai didžiulė netektis ne tik pasvaliečiams, bet ir visai mėgėjų teatrų bendruomenei.
Nuo 2013 m. kovo mėn. teatrui vadovauti pradeda Ramunė Uždavinienė. Teatras dirba toliau ir 2014-ųjų metų festivalyje „Atspindžiai“ garsiai tarė: „MES ESAM!“. Šis Pasvalio teatras – tai grupė entuziastų, kurie be jokio atlygio aukoja savo laiką repeticijoms, gastrolėms, kyla į sceną ir savo sielų šviesą dovanoja kitiems.

Renginys nemokamas

Spektaklis visai šeimai „Kalėdų senelė ir Sniego debesis“
2022-11-27 11:00 - 17:00 | Šiaulių kultūros centro Kamerinė salė (Aušros al. 31)
Nutiko taip, kad Šiaurės ašigalyje nebeliko sniego debesų. Nei mažiausio, nei mažučiausio, nei vieno. Be sniego Kalėdų Senelio rogės negalės pasikrauti maišų dovanų ir išvykti sveikinti pasaulio vaikų.

Šventės artėja ir Kalėdų Senelė ryžtingai kimba į kalėdinius darbus, bandydama viską suspėti. O juk padaryti reikia tiek daug: perskaityti visus vaikų laiškus, kruopščiai pagaminti žaislus, paruošti vaišes, numegzti daugybę kojinių ir šalikų, sušukuoti elnius, papuošti eglutę ir visą kalėdinį kaimelį… Kai tiek darbų labai praverstų pagalbininkas, tačiau už lango vis nėra sniego, o tai reiškia, kad Kalėdų Senelis nespės laiku sugrįžti iš tolimos kelionės, nespės padėti Kalėdų Senelei, nespės pasveikinti vaikų…

Tokią šurmulio ir nerimo kupiną akimirką į kalėdinio namelio duris pasibeldžia netikėtas svečias. Triukšmaujantis, sunkiai sukalbamas ir, atrodo, visai ne laiku. O gal atvirkščiai?

Ši istorija yra apie tai, kaip nuolatiniame skubėjime ir šurmuly nepamesti gražiausių mūsų savybių – geranoriškumo, ištikimybės, noro padėti ir palaikyti artimąjį, gebėjimo pastebėti stebuklus mažuose dalykuose.

Spektaklis skirtas visai šeimai ir labiausiai tinka žiūrovams nuo 4 metų iki begalybės.
Spektaklio trukmė: 45 min.
